### Beslutningstema

Det skal besluttes om forslag til kommuneplantillæg nr. 125-110 og lokalplan nr. 157-110 - erhvervsområde øst for [adresse], Bredebro skal endeligt vedtages. For Teknik og Miljøudvalget omfatter det delen med Lokalplan nr. 157-110 (siderne 1-27). For Klima, Vækst og Udviklingsudvalget omfatter det Kommuneplantillægget nr. 125-110 (siderne 28-30).

### Historik

I 2020 besluttede Økonomiudvalget af sælge en del af matr. nr. 978a Bredebro, Brede til den eksisterende virksomhed på hjørnet af [adresse] og [adresse] for at sikre virksomhedens fortsatte drift og udviklingslingmuligheder.

Arealet blev solgt med projekt og i den forbindelse har projektejer fået udarbejdet nærværende planforslag, som skal muliggøre opførelsen af en ny lagerhal og overføre den eksisterende mulighed for etablering af en portnerbolig.

Forslaget til kommuneplantillæg nr. 125-110 og lokalplan nr. 157-110 blev politisk behandlet og vedtaget med udgangen af marts 2023 og har derpå været fremlagt i offentlig høring i fire uger.

### Sagsfremstilling

For at sikre udvidelsesmulighederne for en eksisterende virksomhed på hjørnet af [adresse] og Katcha Thorsen i Bredebro, er nærværende Kommuneplantillæg nr. 125-110 for et erhvervsområde ved [adresse], Bredebro blevet udarbejdet. Kommuneplantillægget har til formål at rammelægge hele området til erhvervsformål og dermed muliggøre den ønskede udvidelse.
Virksomheden er i dag omfattet af lokalplan nr. 16 og med det nye planforslag udvides dette areal mod hhv. øst og syd, et samlet areal på ca 1,15 ha.

Anvendelsen i kommuneplantillægget fastlægges fortsat til erhvervsområde og den gældende mulighed for opførelse af en portnerbolig i tilknytning til virksomheden bibeholdes. Dog ændres rammeteksten i kommuneplanen, således at udstykning af boligen som selvstændig ejendom muliggøres, så længe den kun anvendes som bolig for personer med tilknytning til virksomheden.
Udover den fortsatte anvendelse til erhverv i form af lettere industri- og værkstedsvirksomhed, transport- og logistikvirksomhed eller kontor- og serviceerhverv indenfor miljøklasse 1-3, som ikke ved støv, støj eller lugt påvirker omgivelserne i væsentlig grad, giver den kommende nye lokalplan mulighed for etablering af en selvstændig bolig for virksomhedens ejer eller øvrige personer med tilknytning til virksomheden.

Planforslaget har været i offentlig høring i perioden 04.04.2023 til 02.05.2023. Der er i høringsperioden indkommet en enkelt indsigelse imod udvidelsen på grund af støjgener.
Støj reguleres gennem miljølovgivningen, som fastlægger grænser for, hvor meget en virksomhed må støj i nærheden af boligområder. Lokalplanen indeholder bestemmelser om etablering/opretholdelse af plantebælte mod [adresse] og etablering af en støjhold mod øst, samt mulighed for etablering af støjværn om nødvendigt. Derudover er den maksimale miljøklasse rammesat til 3, hvilket normalt er foreneligt med nærtliggende boliger. Lokalplanen giver dermed ikke mulighed for særligt støjende eller forurenende aktiviteter i området og indsigelsen har ikke givet anledning til ændringer af planforslaget.

Lokalplanforslaget og Kommuneplantillægget er sammenskrevet, da det er en udvidelse af eksisterende kommuneplanramme og derved en mindre ændring - kommuneplantilægget omfatter siderne 28-30 og behandlingen i Klima, Vækst og Udviklingsudvalget omhandler derfor alene disse sider.

### Lovgrundlag

Planloven

### Direktøren for Teknik/Miljø, Service og Beskæftigelse indstiller,

at forslag til kommuneplantillæg nr. 125-110 og lokalplan nr. 157-110 endeligt vedtages og

at indstillingen videresendes til Økonomiudvalget og Kommunalbestyrelsen.

### Beslutning

Indstillingen anbefales.